4 महीने के बेटे को भी नहीं छोड़ा, अपनी कलाई काटी पर बच गया; कर्जदार था
West Delhi (Mohan Garden) Murder Case - Man Tries To Kill Himself After Killing Wife And Sons. पश्चिमी दिल्ली के मोहन गार्डन इलाके में रविवार को 38 वर्षीय एक व्यक्ति ने पैसे की तंगी को लेकर अपनी पत्नी और चार महीने के बच्चे सहित दो बेटों की हत्या करने के बाद खुदकुशी करने की कोशिश की
दिल्ली के विपिन गार्डन में रहने वाले एक शख्स ने रविवार सुबह अपनी पत्नी और दो बच्चों की हत्या कर दी। 38 साल का राजेश कर्ज से परेशान था, जिसके चलते उसने ये कदम उठाया। उसने पहले 5 साल और 4 महीने के मासूम बेटों को मारा, बाद में पत्नी की हत्या की। राजेश ने खुद भी सुसाइड करने के लिए हाथ की नस काट ली।
इस बीच उसके दोस्तों ने राजेश के भाई को खबर कर दी। राजेश के भाई ने पुलिस को बुलाया, लेकिन तब तक तीन लोगों की मौत हो चुकी थी। राजेश घायल था, जिसे पुलिस ने ही हॉस्पिटल में भर्ती करवाया। जहां उसका इलाज चल रहा है। हालांकि द्वारका पुलिस ने राजेश के खिलाफ हत्या का मामला दर्ज कर लिया है।
रविवार सुबह दोस्त को मैसेज किया
दिल्ली पुलिस के मुताबिक रविवार सुबह राजेश ने अपने दोस्तों को मैसेज करके अपनी आर्थिक तंगी के बारे में बताया था। दोस्तों ने किसी अनहोनी की आशंका के चलते उसके भाई को इस बारे में बताया। राजेश के भाई ने ही सुबह करीब 6 बजे पुलिस को खबर कर दी।
पुलिस ने मौके पर पहुंचकर दरवाजा तोड़ा तो कमरे में तीन लाशें पड़ी थीं। राजेश घायल था। राजेश विपिन गार्डन में अपने परिवार और माता-पिता के साथ रहता है। घटना के समय राजेश के माता-पिता दूसरे कमरे में थे। पुलिस उनसे भी पूछताछ कर रही है।
जनरल स्टोर चलाता था राजेश 
DCP द्वारका एम हर्षवर्धन के मुताबिक राजेश जनरल स्टोर चलाता है। पहले वह एक कंपनी चलाता था जो आईएसओ सर्टिफिकेशन से जुड़े काम में लगी थी। राजेश ने रविवार को अपने स्कूल फ्रैंड्स के वॉट्सऐप ग्रुप में नुकसान के बारे में बताया था। जो मैसेज उसने अपने दोस्तों को किया था, उसमें उसने बहुत बड़े घाटे की बात लिखी थी।
हत्या और मर्डर से जुड़ी ये खबरें भी पढ़ें...
गोरखपुर में पति और 2 बेटों का चाकू से रेता गला
गोरखपुर में एक दिल दहला देने वाली घटना हुई है। यहां एक महिला ने अपने पति और दो सौतेले मासूम बेटों की चाकू से गला रेतकर हत्या कर दी। वारदात के बाद वह भागी भी नहीं, बल्कि घर में ही बैठी रही। यहीं नहीं, उसने पुलिस को फोन कर बताया कि दो चेहरा बांधे बदमाश मेरे पति और बेटों को मार रहे हैं। पढ़ें पूरी खबर...
छत्तीसगढ़ में पत्नी को पीट-पीटकर मार डाला
रायगढ़ जिले के लैलूंगा में मामूली विवाद में पति ने लोहे की बैसाखी से अपनी पत्नी की हत्या कर दिया। यहां तक कि उसने अपना अपराध छिपाने के लिए बेटे को भी जान से मारने की धमकी दी। घटना का जिक्र किसी से नहीं करने के लिए अपने 16 साल के बेटे पर दबाव डाला। लैलूंगा पुलिस ने शुक्रवार को आरोपी पति को गिरफ्तार कर लिया है। पढ़ें पूरी खबर...